รัฐบาลไทย-ข่าวทำเนียบรัฐบาล-กรมการขนส่งทางบก ยกระดับทุกมาตรการทางป้องกันเชื้อไวรัส COVID-19 ทั้งระบบการเดินด้วยรถโดยสารสาธารณะครอบคลุมความปลอดภัยของผู้โดยสารและผู้ขับรถให้บริการทุกคน
วันอังคารที่ 11 พฤษภาคม 2564
กรมการขนส่งทางบก ยกระดับทุกมาตรการทางป้องกันเชื้อไวรัส COVID-19 ทั้งระบบการเดินด้วยรถโดยสารสาธารณะครอบคลุมความปลอดภัยของผู้โดยสารและผู้ขับรถให้บริการทุกคน
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า จากสถานการณ์การแพร่ระบาดของโรคติดเชื้อไวรัส COVID-19 ซึ่งพบผู้ป่วยติดเชื้อและผู้สัมผัสใกล้ชิดทําให้เป็นวงกว้าง นายศักด์สยาม ชิดชอบ รัฐมนตรีว่าการกระทรวงคมนาคม ได้สั่งการให้หน่วยงานในสังกัดกระทรวงคมนาคม กําหนดมาตรการป้องกันและควบคุมการแพร่ระบาดในระบบคมนาคมขนส่ง กรมการขนส่งทางบก (ขบ.) จึงได้ออกประกาศ เรื่อง มาตรการปฏิบัติเพื่อควบคุมการแพร่ระบาดของโรคติดเชื้อไวรัสโคโรนา 2019 (COVID-19) สําหรับผู้ประกอบการรถโดยสารสาธารณะ รถยนต์สาธารณะ รถจักรยานยนต์สาธารณะ สถานีขนส่งผู้โดยสาร พนักงานขับรถ ผู้บริการ และผู้โดยสาร เพื่อความปลอดภัยของผู้ให้บริการขนส่งสาธารณะและสร้างความเชื่อมั่นให้แก่ผู้โดยสารที่ต้องการใช้บริการการเดินทางด้วยรถโดยสารสาธารณะทุกประเภท โดยยึดมาตรการทางด้านสาธารณสุข D-M-H-T-T-A อย่างเคร่งครัด และเพื่อให้เหมาะสมกับสถานการณ์ที่ต้องเพิ่มความระมัดระวังขั้นสูงสุด ได้กําหนดการจัดที่นั่งของรถโดยสารประจําทางและรถโดยสารไม่ประจําทางให้นั่ง 1 ที่นั่ง เว้น 1 ที่นั่ง หรือให้นั่ง 2 ที่นั่งสําหรับผู้โดยสารที่มาด้วยกันนั่งติดกันได้ ซึ่งต้องมีจํานวนผู้โดยสารไม่เกินร้อยละ 70 ของจํานวนที่นั่งทั้งหมด หรือให้เหมาะสมตามประเภทของพาหนะ สําหรับการเดินรถโดยสารสาธารณะในเขตเมือง ขอให้ผู้ประกอบการขนส่งปรับลดการให้บริการในช่วงเวลา 23.00 - 04.00 น. หรือช่วงระยะเวลาตามประกาศจังหวัดหรือคณะกรรมการโรคติดต่อจังหวัดกําหนด ส่วนรถโดยสารสาธารณะข้ามเขตพื้นที่จังหวัด ขอความร่วมมือผู้ประกอบการขนส่งพิจารณาปรับลดจํานวนเที่ยวการเดินรถในการให้บริการขนส่งผู้โดยสารระหว่างจังหวัดในเขตพื้นที่ควบคุมสูงสุดและเข้มงวดเท่าที่สามารถจะทําได้ ทั้งนี้ ให้พิจารณาจัดการเดินรถตามความจําเป็นให้เหมาะสมกับสถานการณ์ และปฏิบัติตามมาตรการป้องกันโรคตามที่จังหวัดหรือคณะกรรมการโรคติดต่อจังหวัดแต่ละจังหวัดกําหนดอย่างเคร่งครัด
อธิบดีกรมการขนส่งทางบก กล่าวเพิ่มเติมว่า ผู้ประกอบการขนส่งต้องประชาสัมพันธ์และแนะนําพนักงานขับรถ ผู้บริการ และผู้โดยสาร ลงทะเบียนเข้าใช้แพลตฟอร์ม SAVE THAI เพื่อประเมินความเสี่ยงของตนเอง และแสดงต่อเจ้าหน้าที่ก่อนการเดินทาง พร้อมควบคุม กํากับ ดูแล ผู้โดยสารให้ลงทะเบียนเช็กอิน - เช็กเอาท์ไทยชนะ หรือ หมอชนะ หรือกรอกแบบฟอร์มที่ ขบ. กําหนด และในระหว่างการเดินทางต้องมีการระบายอากาศภายในรถโดยสารปรับอากาศ รถตู้โดยสารปรับอากาศ โดยให้พนักงานขับรถพิจารณาจอดพักรถ และเปิดประตูหน้าต่างเพื่อระบายอากาศภายในรถขณะเดินทางทุก 2 ชั่วโมง และทําความสะอาดภายในตัวรถและพื้นผิวสัมผัสภายในรถด้วยน้ํายาฆ่าเชื้อ
ทั้งนี้ ประกาศดังกล่าวยังได้กําหนดมาตรการปฏิบัติสําหรับการให้บริการรถจักรยานยนต์สาธารณะ ซึ่งมีข้อจํากัดจากลักษณะการโดยสาร ผู้ให้บริการจึงต้องมีมาตรการป้องกันตนเองและผู้โดยสาร โดยให้ทําความสะอาดที่จับรถจักรยานยนต์และเบาะนั่งด้วยแอลกอฮอล์หรือน้ํายาฆ่าเชื้อ รวมทั้งทําความสะอาดหมวกกันน็อกสําหรับผู้โดยสารทั้งด้านในและด้านนอกหรืออาจมีบริการหมวกคลุมผมแบบใช้แล้วทิ้ง และงดการพูดคุยขณะให้บริการ สําหรับผู้โดยสารที่ใช้บริการรถจักรยานยนต์สาธารณะเป็นประจําควรมีหมวกกันน็อกเป็นของตัวเอง ซึ่งจะมีความปลอดภัยมากที่สุด รวมถึงยังต้องสวมหน้ากากอนามัยหรือหน้ากากผ้าตลอดการเดินทางไม่ว่าจะเดินทางด้วยรถโดยสารสาธารณะประเภทใดก็ตาม